จีนเผยดัชนี PMI ภาคบริการ-ภาคการผลิตเดือนม.ค.ลดลง
จีนเผยดัชนี PMI ภาคบริการเดือนม.ค.ลดลงแตะ 53.5
1 ก.พ. 2559

สหพันธ์พลาธิการและการจัดซื้อของจีน (CFLP) และสำนักงานสถิติแห่งชาติของจีน (NBS) เปิดเผยว่า ดัชนีผู้จัดการฝ่ายจัดซื้อ (PMI) ภาคบริการของจีนในเดือนม.ค.ปรับตัวลงแตะ 53.5 จาก 54.4 ในเดือนธ.ค. ซึ่งแสดงให้เห็นกิจกรรมในภาคบริการของจีนมีการขยายตัวช้าลง โดยดัชนีที่สูงกว่า 50 แสดงให้เห็นว่าภาคบริการขยายตัวจากเดือนก่อนหน้า และหากดัชนีปรับตัวต่ำกว่าระดับ 50 จุดก็จะบ่งชี้ถึงภาวะหดตัว
ขณะที่ ดัชนีผู้จัดการฝ่ายจัดซื้อ (PMI) ภาคการผลิตของจีนในเดือนม.ค. ลดลงแตะ 49.4 จาก 49.7 ในเดือนธ.ค. ซึ่งบ่งชี้ว่าภาคการผลิตของจีนปรับตัวย่ำแย่ลง ซึ่งดัชนีที่ต่ำกว่า 50 แสดงให้เห็นว่าภาคการผลิตของจีนหดตัวลงจากเดือนก่อนหน้า